Талдықорғанда волонтер студенттердің форумы өтті
DATE: 19:37, 24 Қаңтар 2020 | GMT +5
TITLE: Талдықорғанда волонтер студенттердің форумы өтті
URL: https://kaz.inform.kz/news/taldykorganda-volonter-studentterdin-forumy-otti_a3607397/
META: DATE: 19:37, 24 Қаңтар 2020 | GMT +5
TOTAL WORDS: 161
AUTHOR(S):
TEXT: Қазіргі таңда университет қабырғасында 10 волонтерлық топта 200-ден астам ерікті жұмылдырылған. Қоғамды жақсартуға бағытталған түрлі салада белсенділік танытып, жан-жақты көмек көрсетуде. Мәселен, ағылшын тілін үйретушілер қаладағы «Айналайын» балалар үйінің тәрбиеленушілеріне ағылшын тілін шыңдауға күш салуда. Олар кезекпен жас ерекшеліктеріне қарай балаларға дәріс беріп тұрады. Сондай-ақ, облыс орталығында тұратын әлеуметтік жағынан аз қамтылған отбасылардың балаларына да ағылшын тілін тегін үйретіп жатыр. Топ жетекшісі Ақерке Шеңгелбаеваның айтуынша 100-ге жуық бала қамтылған. «Бұл бір жағынан біздің волонтер ретінде қоғамға қосқан үлесіміз болса, екіншіден, өз тәжірбиемізді шыңдау», — дейді 3-курс студенті. Тағы бір топ «Қамқор» деп аталады. Атына заты сай топ мүмкіндігі шектеулі жандарға, жалғызбасты қариялар мен көпбалалы отбасыларға қамқорлық жасаумен айналысады. Негізінен көмір түсіру, отын жару, қар тазалап, мұз ою, үй жинау сияқты шаруаларды бітіреді. Сондай-ақ, қалада қоршаған ортаны қорғауға, болашақ отан қорғаушыларды дайындауға, роботтехникаға машықтануға бағытталған волонтерлық топтар құрылған. «Еріктілік жан қалауы» атты студент волонтерларының алғашқы форумында осы топтардың жұмыс жоспары нақтыланып, бағыттары белгіленді. Алдағы уақытта волонтерлар қатары көбейіп, басқа да салалар қамтылмақ
